༡༤༽འདིར་ཟློས་སྐྱོན་དང་ཡི་གེ་མང་བར་འཇིགས་ནས་མ་བྲིས་སོ།།འོན་ཏེ་ཁོང་གི་རང་ལུགས་ནི་མདོ་ཟེར་མིག་ལྟར་ཡིན་པ་ཤིན་ཏུ་གསལ།གཞན་སྔོན་འགྲོའི་ཁྲིད་ཡིག་བཀའ་ལུང་རྒྱ་མཚོ་ཡི་མཆན་འགྲེལ་ཞིག་ཏུ།ཀོང་ཙེ་འཕྲུལ་གྱི་རྒྱལ་པོ།རྒྱ་ནག་གི་རྒྱལ་པོ་ཞིག་ཡིན།ལ་ལས་ཁུང་ཧྥུ་ཙིའམ་ཁུང་ཙི་ཞེས་པ་དང་གཅིག་ཡིན་པར་འདོད་པ་ནི་འཁྲུལ་བ་ཡིན།ཀོང་ཙེ་འཕྲུལ་གྱི་རྒྱལ་པོ་དང་ཁུང་ཙི་གཉིས་ཀྱི་བར་དུ་མི་ལོ་བརྒྱད་སྟོང་ལྷག་གིས་བྱོན་རིམ་ལ་ཁྱད་པར་ཡོད།ཀོང་ཙེ་ཞེས་པའི་དོན་ལ་ཞང་བོད་ལོ་རྒྱུས་ཏི་སེའི་འོད་ལས།ཀོང་ཙེ་ཞེས་པའི་དོན་ནི་འཕྲུལ་ཡིན་སྟབས་ཤེས་པ།ཀོང་ཙེ་ཞེས་པ་དེ་ཡི་གེའི་རྣམ་པ་ལ་གོ་དགོས་པ་འདྲ་ཞིག་ཏུ་སྣང་མོད།ཅེས་གསུངས་པ་ལ་དགོངས་གཞི་གཞན་ཡོད་ན་ཐང་།ཀོང་ཙེ་ཞེས་པ་ནི་གཙུག་ལག་ལ་བཞེད་དགོས་པ་གཟུངས་འདུས་དང་གཏོ་ཆོག་རྣམས་སུ་གསལ་འདུག་